Ľuboš Blaha (slovensky)



Ľuboš Blaha (známy tiež ako DJ, či ten, koho meno sa nevyslovuje) je politik, poslanec NRSR za stranu SMER-SD, neomarxista, klamár a konšpirátor. Blaha je kritizovaný médiami a osobnosťami verejného i politického života za svoje príspevky na sociálnej sieti Facebook, v ktorých okrem iného používa konšpiračné teórie, hoaxy, nacionalistické a antiamerické sentimenty a pod. Minister zahraničných vecí Ivan Korčok to označil za zámerný trolling.

Ľuboš Blaha ja známy svojim ostrým až nenávistným prejavom v statusoch na sociálnych sietiach, pre ktoré sa vystavuje vlnám kritiky verejnosti, novinárov, politických oponentov a spolustraníkov.

Svojich politických oponentov a liberálnych novinárov tam opakovane nazýva „liberálnymi prascami“. Rozruch vyvolalo aj označenie Jána Palacha za teroristu. Väzňov komunistického režimu zasa Blaha nazval „podvodníkmi, zlodejíčkami a nemorálnymi cynickými a arogantnými milionárskymi prasatami“. Okrem iného Blaha býva kritikmi označovaný za „komunistu“ alebo „ruského agenta“. V máji 2019 na parlamentnom výbore pre európske záležitosti premiér Peter Pellegrini (SMER-SD) kritizoval Ľuboša Blahu pre jeho status na sociálnej sieti, kde označoval Európsku úniu ako „antiľudskú, antisociálnu, plnú nenávisti voči strednej Európe a slovenskej kultúre“ a predstaviteľov Európskej únie nazval „bandou lúzrov“. Reagoval tak na podporu stránky Zomri Ministerstvom zahraničných vecí. Pellegrini súčasne Blahu nepriamo vyzval, aby zvážil zotrvanie na poste predsedu výboru pre európske záležitosti, nakoľko strana SMER-SD, ktorá ho na tento post nominovala, vždy jasne vyjadrovala podporu pre európsky projekt a členstvo Slovenska v Európskej únii.

V decembri 2019 sa od výrokov Blahu dištancovali dvaja z jeho zamestnávateľov, Predsedníctvo Slovenskej akadémie vied ho vyzvalo na zváženie pôsobenia na Ústave politických vied a začalo tiež konanie pred Etickou komisou SAV pre možné poslancovo porušenie Etického kódexu SAV. Predsedníctvo pripustilo, že nemôžu s ním ukončiť pracovný pomer, kedže ako poslanec má nárok na prerušenie zamestnania. Rektorka Akadémie Policajného zboru Lucia Kurilovská potvrdila, že Blaha na škole pracuje na Katedre spoločenských vied ako odborný asistent. Dištancovala sa od jeho výrokov. Blaha Predsedníctvo SAV obvinil z miešania sa do politiky a Kurilovskú za zneužitie akademickej funkcie na politiku.

Za rok 2019 mal Blaha na Facebooku vyše 3 miliónov lajkov, zdieľaní a komentárov, do reklamy na Facebooku investoval viac ako 14 tisíc eur.

Vývoj názorov, či pokrytectvo
Do roku 2014 Blaha podporoval práva homosexuálov a zúčastňoval sa Dúhových pochodov. Na Facebooku napísal: "Rodina a tolerancia - neverte homofóbom, jasné, že to ide dokopy. [...] Priatelia, nebláznite, ľudia, ktorí nikomu neubližujú, iba sú v niečom iní, si zaslúžia rovnosť, úctu a uznanie, o nič iné nejde. Takže na ďalšom Dúhovom pochode nech vidím komplet celú slovenskú ľavicu." Ako mladý rád chodieval na festival Pohoda - je to "blaženosť, nirvána".

Svojich oponentov nazýva "agentmi USA", hoci vlády SMERu boli pomerne proamerické - dovážali americké vrtuľníky, pomáhali s väzňami z Guantánama. Chváli sa, ako stiahli vojakov z Iraku, no zatajuje, ako navýšili počty vojakov v Afganistane.

Blaha v roku 2015: "Sprísňovanie imigrácie nie je riešenie, lebo je beztak mimoriadne prísne a šírenie nenávisti voči moslimom je nebezpečné a hlúpe." "Opevňovať sa pred migrantmi v ére internetu, kedy dobre mienená výzva Islamského štátu môže vyhecovať mladého moslima, francúzskeho občana na predmestí Paríža, aby zo seba urobil mučeníka. Pevnosť má byť riešenie? Nebuďme smiešni."

Ľuboš Blaha sa považuje za veľkého antifašistu - fašisti podľa neho patria do basy, nie do parlamentu. To platilo tak maximálne do roku 2019, keď napísal post ako vraj Andrej Danko v jednej debate "prefackal Kotlebu" a nezistil, že veľa jeho fanúšikov sú tiež fanúšici Mariana Kotlebu.